കരുവന്നൂര് സഹകരണ ബാങ്ക് തട്ടിപ്പ്: സിബിഐ അന്വേഷണമല്ലേ ഉചിതമെന്ന് സര്ക്കാരിനോട് ഹൈക്കോടതി കൊച്ചി: കരുവന്നൂര് സഹകരണ ബാങ്ക് തട്ടിപ്പില് സിബിഐ അന്വേഷണമല്ലേ ഉചിതമെന്ന് ഹൈക്കോടതി. സിബിഐ എന്ഫോഴ്സ്മെന്റ് അന്വേഷണം ആവശ്യപ്പെട്ട് ബാങ്കിലെ മുന് ജീവനക്കാരന് എം.വി.സുരേഷ് സമര്പ്പിച്ച ഹര്ജി പരിഗണിക്കവെയാണ് കോടതിയുടെ വാക്കാല് പരാമര്ശം. കേസില് ക്രൈംബ്രാഞ്ച് അന്വേഷണം പുരോഗമിക്കുകയാണെന്ന് സര്ക്കാര് കോടതിയെ അറിയിച്ചു. സത്യവാങ്മൂലം സമര്പ്പിക്കാന് സര്ക്കാര് സാവകാശം തേടി. 300 കോടിയുടെ തട്ടിപ്പില് പൊലീസ് അന്വേഷണം തൃപ്തികരമല്ലെന്ന് ചൂണ്ടിക്കാട്ടിയാണ് ഹര്ജി. അഞ്ച് വര്ഷമായ തട്ടിപ്പില് പരാതിയോ നടപടിയോ ഉണ്ടായിട്ടില്ലെന്നും സാധാരണക്കാരായ നിക്ഷേപകരുടെ പണം ഭരണ സമിതി അംഗങ്ങളും ബാങ്കുദ്യോഗസ്ഥരും അനധികൃത കച്ചവടത്തിനും ദേശവിരുദ്ധ പ്രവര്ത്തനത്തിനും ഉപയോഗിച്ചതായി സംശയമുണ്ടെന്നും ഹര്ജിയില് പറയുന്നു. ഇതു വരെയുള്ള അന്വേഷണ പുരോഗതി റിപ്പോര്ട്ട് വിളിച്ചു വരുത്തണമെന്നും ഹര്ജിയില് ആവശ്യമുണ്ട്. പീഡന പരാതി ഒത്തുതീര്പ്പാക്കാന് ശ്രമിച്ചെന്ന ആരോപണം മന്ത്രി എ.കെ ശശീന്ദ്രന് പൊലീസിന്റെ ക്ലീന്ചിറ്റ്